DAUGAVPILS PILSĒTAS PAŠVALDĪBAS IESTĀDE

# “Sociālais dienests”

Reģ. Nr. 90001998587

Vienības iela 8, Daugavpils, LV - 5401

PROTOKOLS

Daugavpilī

**“Mobilo sakaru pakalpojumu nodrošināšana Daugavpils pilsētas pašvaldības iestādē “Sociālais dienests””, ID Nr. DPPISD 2020/36**

(ziņojuma Nr.2.-7.1/36)

2020.gada 25.septembrī Nr.2.-7.2./43

SĒDE NOTIEK: Daugavpilī, Vienības ielā 8, 4.kabinetā SĒDE SĀKAS plkst.10:15

SĒDĒ PIEDALĀS: Daugavpils pilsētas pašvaldības iestādes “Sociālais dienests” (turpmāk – Dienests) Saimniecības sektora vadītājs **V.Loginovs**, Personāla inspektore/sistēmanalītiķe **T.Jurāne**, Sociālo pakalpojumu organizēšanas un sociālā darba personām ar invaliditāti un veciem ļaudīm sektora vecākā sociālā darbiniece **L.Krasņikova**, Dienas centra “Saskarsme” vadītāja **L.Gadzāne**,Juridiskā sektora juriste **K.Cimoška,** Juridiskā sektora juriskonsulte **E.Hrapāne.**

Protokolē: Juridiskā sektora juriste **K.Cimoška**.

Sēdes darba kārtība: Piedāvājumu atvēršana un novērtēšana.

1. V.Loginovs paziņo, ka Dienesta mājas lapā [www.socd.lv](http://www.socd.lv/) un Daugavpils pilsētas domes mājaslapā www.daugavpils.lv 2020.gada 21.septembrī tika publicēts informatīvais paziņojums par Publisko iepirkumu likumā nereglamentēto iepirkumu un uzaicinājums par līguma piešķiršanas tiesībām. Ziņojumā tika noteikts termiņš piedāvājumu iesniegšanai – līdz 2020.gada 25.septembrim, plkst.09:00. Saskaņā ar ziņojuma 8.punktu vērtēšanas kritērijs ir saimnieciski visizdevīgākais piedāvājums, kas atbilst ziņojumā minētajām prasībām.
2. Savu piedāvājumu iesniedza 3 (trīs) pretendenti:

|  |  |
| --- | --- |
| **Pretendents** | **Iegūtais kopējais punktu skaits** |
| SIA „Tele2” | 116,49 punkti |
| SIA “Bite Latvija” | 73,80 punkti |
| SIA “Latvijas Mobilais Telefons” | 157,55 punkti |

1. Izvērtējot pretendenta SIA “Tele2” piedāvājumu, komisija konstatēja, ka pretendents ir iesniedzis piedāvājumu, kas ir parakstīts ar drošu elektronisko parakstu un atsevišķi divas pilnvaras, kas nav parakstītas ar drošu elektronisko parakstu. Papildus komisija konstatēja, ka pretendenta tehniskajā un finanšu piedāvājumā 1.tabulas 3.pozīcijā ir nepareizi norādīts lejupielādes ātruma 2019.gada mērījumu rezultātu procentuālā sadalījuma Latvijā ≥30Mbit/s ˂100Mbit/s rādītājs. Salīdzinot rādītājus ar Sabiedrisko pakalpojumu regulēšanas komisijas (turpmāk – SPRK) 2019.gada pārskatā norādīto, komisija secināja, ka pareizais radītājs ir 76,73%, līdz ar to pretendentu piedāvājumu izvērtēšanā, komisija piemēroja SPRK pārskatā minēto rādītāju.
2. Izvērtējot pretendenta SIA “Latvijas Mobilais Telefons” komisija konstatēja, ka pretendents piedāvājumam ir pievienojis ar drošu elektronisko parakstu parakstītu pilnvaru, kuru ir parakstījis pilnvarotais sabiedrības pārstāvis, kurš ir parakstījis piedāvājumu, nevis Latvijas Republikas Uzņēmumu reģistrā norādītās sabiedrības paraksttiesīgās personas.
3. Izvērtējot visus pretendentu piedāvājumus, komisija konstatēja, ka saimnieciski visizdevīgākais piedāvājums ir SIA “Latvijas Mobilais Telefons” (iegūts vislielākais punktu skaits – 157,55 punkti), tomēr, lai SIA “Latvijas Mobilais Telefons” piedāvājums būtu atbilstošs ziņojumā minētajām prasībām, pretendentam ir jāiesniedz sabiedrības paraksstiesīgo personu parakstītu pilnvaru vai tās apliecinātu kopiju, kas pilnvaro SIA “Latvijas Mobilais Telefons” pārstāvi parakstīt iesniegto piedāvājumu.
4. Komisija nolēma lūgt SIA “Latvijas Mobilais Telefons” līdz 2020.gada 25.septembrim plkst.15.00. iesniegt Dienestam SIA “Latvijas Mobilais telefons” paraksstiesīgo personu parakstītu pilnvaru vai tās apliecinātu kopiju, kas pilnvaro SIA “Latvijas Mobilais Telefons” pārstāvi parakstīt iesniegto piedāvājumu un turpināt pretendenta piedāvājuma izvērtēšanu pēc pilnvaras saņemšanas.

**Balsojums:**

V.Loginovs – “par”

T.Jurāne – “par”

L.Gadzāne – “par”

L.Krasņikova – “par”

E.Hrapāne – “par”

K.Cimoška – “par”

**Kopā:** 6 (sešas) balsis “par”, “pret” – nav, „atturas” – nav.

Sēde paziņota par slēgtu plkst. 11:45

Protokols ir sastādīts uz 2 (divām) lappusēm.

Sēdes dalībnieki:

V.Loginovs T.Jurāne

L.Gadzāne

L.Krasņikova

E.Hrapāne

K.Cimoška

Protokolē: K.Cimoška